อยากสร้างก็จ่ายเอง! เม็กซิโกยันไม่จ่ายเงินค่าสร้างกำแพงกั้นชายแดนแน่นอน - FINNOMENA
รมว.ต่างประเทศเม็กซิโก กล่าวยืนยันในวันนี้ว่า เม็กซิโกจะไม่มีทางจ่ายเงินค่าสร้างกำแพงที่นายโดนัลด์ ทรัมป์ เคยกล่าวตอนหาเสียง ที่จะสร้างขึ้นเพื่อกั้นผู้อพยพโดยผิดกฎหมายเข้าสู่สหรัฐ
11 ม.ค. 2560

รมว.ต่างประเทศเม็กซิโก กล่าวยืนยันในวันนี้ว่า เม็กซิโกจะไม่มีทางจ่ายเงินค่าสร้างกำแพงที่นายโดนัลด์ ทรัมป์ เคยกล่าวตอนหาเสียง ที่จะสร้างขึ้นเพื่อกั้นผู้อพยพโดยผิดกฎหมายเข้าสู่สหรัฐ
โดยนายทรัมป์ระบุว่า การที่ให้สภาคองเกรสอนุมัติงบก่อสร้างกำแพงดังกล่าว ซึ่งมาจากเงินภาษีของชาวสหรัฐ ก็เพื่อให้การสร้างกำแพงสามารถดำเนินไปอย่างรวดเร็ว แต่ท้ายที่สุดแล้ว เม็กซิโกจะเป็นผู้ที่ต้องจ่ายเงินค่าก่อสร้างดังกล่าว
ในช่วงการรณรงค์หาเสียง นายทรัมป์กล่าวว่า เขาจะสร้างกำแพงกั้นชายแดนเม็กซิโก ความยาวประมาณ 2,000 ไมล์ เพื่อป้องกันผู้อพยพโดยผิดกฎหมายจากเม็กซิโกลักลอบเข้ามายังสหรัฐ
ซึ่งคาดว่างบค่าก่อสร้างกำแพงนี้มากกว่า 1.6 แสนล้านดอลลาร์ ขณะที่ประธานาธิบดีเม็กซิโกยืนยันว่า จะไม่จ่ายเงินดังกล่าวอย่างแน่นอน
“ไม่มีทางที่สิ่งนี้จะเกิดขึ้น ไม่มีสถานการณ์ใดๆ แม้แต่ข้อตกลงทางการค้าที่ดีที่สุด, การลงทุน, การสนับสนุนที่จะสร้างความชอบธรรมให้มีการดำเนินการที่จะลดศักดิ์ศรีของชาวเม็กซิกันลงมากขนาดนี้” ประธานาธิบดีเม็กซิโก กล่าว
ที่มา : http://www.reuters.com/article/us-usa-trump-mexico-idUSKBN14U1MO
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: